**Ministru kabineta noteikumu projekta**

**„Jūrnieku repatriācija un tās finansēšanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūras kodeksa 308.panta ceturtā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Latvijā nav atsevišķa tiesiskā regulējuma kārtībai, kādā tiek veikta jūrnieka repatriācija un kādā tiek nodrošināti ar jūrnieka repatriāciju saistītie izdevumi, ja to neveic kuģa īpašnieks. Saskaņā ar Jūras kodeksa 303.pantu jūrnieka repatriācija, kad to veic kuģa īpašnieks par saviem līdzekļiem uz darba līgumā norādīto atgriešanās vietu, saistās ar gadījumiem, kad jūrnieka darba līguma termiņš beidzas laikā, kad kuģis ir ostā, kas nav darba līgumā norādītā atgriešanās vieta, jūrnieka darba līgums tiek izbeigts pēc kuģa īpašnieka vai jūrnieka pamatota pieprasījuma vai jūrnieks vairs nav spējīgs turpmāk pildīt savus pienākumus saskaņā ar darba līgumu.  “Jūras kodeksa” 308.panta pirmajā daļā noteikts, ka gadījumos, ja kuģa īpašnieks nepilda jūrnieka repatriācijas pienākumus, Ārlietu ministrija organizē jūrnieka repatriāciju, un ar repatriāciju saistītie izdevumi tiek segti no valsts budžeta. Šī panta ceturtajā daļā ietverts deleģējums Ministru kabinetam noteikt kārtību, kādā tiek veikta jūrnieka repatriācija, ja to neveic kuģa īpašnieks, gadījumos, kad ar likumu tam repatriācijas izdevumi būtu jāsedz, kā arī kārtību, kādā tiek pieprasīti, segti un atmaksāti ar repatriāciju saistītie izdevumi.Noteikumu projekta izstrādes mērķis ir tiesiski noregulēt jūrnieka repatriācijas procesu, gadījumos, kad to veic Ārlietu ministrija, un tās finansēšanas kārtību no valsts budžeta līdzekļiem, kā arī jūrnieka repatriācijai izlietoto valsts budžeta līdzekļu atmaksas kārtību.Repatriācijas nepieciešamības gadījumā jūrnieks vēršas pie konsulārās amatpersonas tuvākajā Latvijas diplomātiskajā un konsulārajā pārstāvniecībā ārvalstīs (turpmāk – konsulārā amatpersona), kur aizpilda Ministru kabineta noteikumu pielikumā esošo repatriācijas iesnieguma formu par palīdzības saņemšanu. Konsulārā amatpersona nosūta aizpildīto iesniegumu VAS „Latvijas Jūras administrācija” Jūrnieku reģistram, kas pārbauda repatriējamā jūrnieka atbilstību Jūras kodeksa 302.panta 1. daļai, kā arī pieejamo informāciju, vai jūrniekam ir apdrošināšana, kas sedz repatriācijas izdevumus. Gadījumā, ja jūrniekam nav apdrošināšana, kas sedz repatriācijas izdevumus, bet tas atbilst Jūras kodeksā noteiktajiem kritērijiem, konsulārā amatpersona noskaidro situācijai atbilstošākā ceļošanas maršruta izmaksas un aprēķina jūrnieka repatriācijai nepieciešamo naudas līdzekļu apmēru. Kamēr no VAS „Latvijas Jūras administrācija” Jūrnieku reģistra nav saņemta informācija par jūrnieka atbilstību Jūras kodeksā noteiktajiem kritērijiem, personai ir tiesības saņemt konsulāro palīdzību, ja tāda nepieciešama, kā jebkurai ārkārtas situācijā nonākušai Latvijas valstspiederīgajai personai.Lai novērstu neatbilstošu piešķirto līdzekļu izlietojumu, palīdzība tiek nodrošināta, konsulārajai amatpersonai tieši, apmaksājot ar repatriāciju saistītos pakalpojumus. Tikai atsevišķos gadījumos, ja minētos pakalpojumus nav iespējams apmaksāt ar bezskaidras naudas norēķiniem, finanšu līdzekļi var tikt izmaksāti jūrniekam skaidrā naudā, lai segtu ar pārtikas iegādi, sabiedriskā transporta biļešu iegādi vai citus ar jūrnieka repatriāciju saistītos izdevumus.  |
| 3. | Projekta izstrādē iesaistītās institūcijas | Ārlietu ministrija, Satiksmes ministrija un VAS “Latvijas Jūras administrācija” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas valstspiederīgie jūrnieki un jūrnieki, kas ir nodarbināti uz Latvijas karoga kuģiem. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016. gads | Turpmākie trīs gadi (*euro*) |
| 2017 | 2018 | 2019 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav attiecināms | Nav attiecināms | Nav attiecināms |
| 1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
| 1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
| 2. Budžeta izdevumi: | 0 | 0 | Nav attiecināms | Nav attiecināms | Nav attiecināms |
| 2.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
| 2.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
| 2.3. pašvaldību budžets  | 0 | 0 | Nav attiecināms | Nav attiecināms | Nav attiecināms |
| 3. Finansiālā ietekme: | 0 | 0 | Nav attiecināms | Nav attiecināms | Nav attiecināms |
| 3.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
| 3.2. speciālais budžets | 0 | 0 | Nav attiecināms | Nav attiecināms | Nav attiecināms |
| 3.3. pašvaldību budžets  | 0 | 0 | Nav attiecināms | Nav attiecināms | Nav attiecināms |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | Nav attiecināms | Nav attiecināms | Nav attiecināms |
| 0 | Nav attiecināms | Nav attiecināms | Nav attiecināms |
|  | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | 0 | Nav attiecināms | Nav attiecināms | Nav attiecināms |
| 5.1. valsts pamatbudžets |  | Nav attiecināms | Nav attiecināms | Nav attiecināms |
| 5.2. speciālais budžets |  | Nav attiecināms | Nav attiecināms | Nav attiecināms |
| 5.3. pašvaldību budžets  |  | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pašlaik valsts budžeta līdzekļi tiesību akta izpildei nav nepieciešami, jo gadījumi, kad kuģa īpašnieks nepilda jūrnieka repatriācijas pienākumu, ir ārkārtēji un nav iepriekš paredzami. Līdz šim Ārlietu ministrija nav saņēmusi lūgumus segt jūrnieku repatriācijas izmaksas no valsts budžeta līdzekļiem.Ņemot vērā repatriācijas izdevumu ārkārtējo raksturu, tie būtu sedzami no līdzekļiem neparedzētiem gadījumiem saskaņā ar Ministru kabineta 2009.gada 22.decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. Noteikumu projekts paredz, ka jūrnieka repatriācijai nepieciešamie izdevumi sākotnēji tiks segti no Ārlietu ministrijas rīcībā esošajiem valsts budžeta līdzekļiem. Pēc informācijas par jūrnieka repatriācijai izmantotajiem naudas līdzekļiem apkopošanas Ārlietu ministrija sagatavos pieprasījumu (tiesību akta projektu) iesniegšanai Ministru kabinetā, lai lemtu par līdzekļu piešķiršanu no valsts budžeta programmas „Līdzekļi neparedzētiem gadījumiem” ar mērķi kompensēt jūrnieka repatriācijas izdevumus. Ja Ārlietu ministrijas rīcībā nebūs pietiekamu valsts budžeta līdzekļu, Ārlietu ministrija uzreiz vērsīsies ar pieprasījumu (tiesību akta projektu) Ministru kabinetā, lai steidzamības kārtā lemtu par līdzekļu piešķiršanu no valsts budžeta programmas „Līdzekļi neparedzētiem gadījumiem” ar mērķi segt jūrnieka repatriācijas izdevumus.Saskaņā ar Jūras kodeksa 308.pantu gadījumos, kad jūrnieks tiks repatriēts no Latvijas karoga kuģa, jūrnieka repatriācijai izlietotos valsts budžeta finanšu līdzekļus kuģa īpašniekam trīs mēnešu laikā jāatmaksā valsts pamatbudžeta ieņēmumos. Ārlietu ministrija informēs kuģa īpašnieku par repatriācijai izlietoto naudas līdzekļu apmēru, kā arī naudas līdzekļu atmaksas valsts budžetā kārtību. Ja repatriācijai izlietotie valsts budžeta līdzekļi netiek atmaksāti noteiktajā termiņā, piedziņa tiek veikta Administratīvā procesa likuma noteiktajā kārtībā. Attiecīgi gadījumos, kad jūrnieks tiks repatriēts no ārvalsts karoga kuģa, Ārlietu ministrija atbilstoši MLC konvencijai diplomātiskā ceļā pieprasīs jūrnieka repatriācijai izlietotos valsts budžeta līdzekļus no valsts, no kuras karoga kuģa jūrnieks ticis repatriēts. |

*Anotācijas IV, V, VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Projekta izpildi nodrošinās Ārlietu ministrija un VAS „Latvijas Jūras administrācija”.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Ārlietu ministrs E. Rinkēvičs

Vizē:

Valsts sekretārs A.Pildegovičs

19.01.2017. 10:02

1162

E.Šulca-Majore

67016177, eva.sulca@mfa.gov.lv